Il-bieraħ Marlene Farrugia ressqet emenda oħra ta' Alternattiva Demokratika għall-abbozz ta' Liġi dwar l-Ippjanar u l-Iżvilupp li fil-present qed jiddiskuti l-Parlament L-emenda kienet biex iċ-Chairperson Eżekuttiv li jinnomina l-Gvern ikun eżaminat mill-Kumitat Parlamentari tal-Ambjent u l-Ippjanar qabel ma ssir il-ħatra. Hu tajjeb li l-Gvern ressaq emenda (li ġiet approvat) biex iċ-Chairperson Eżekuttiv ma jkunx jista' jitkeċċa mill-Gvern mingħajr ma jkun hemm minn qabel l-approvazzjoni tal-Parlament. Kien ikun ferm aħjar imma, kieku l-Parlament ikun jista' jassigura ruħu li dan iċ-Chairperson Eżekuttiv ikun kompententi, qabel ma dan fil-fatt jinħatar. Il-Gvern immexxi mill-Partit Laburista ma qabilx ma dan. Ivvota kontra għax huwa kontra t-trasparenza.
Marlene favur it-trasparenza, il-Partit Laburista kontra